Document ID: 32007R0004

EIROPAS CENTRĀLĀS BANKAS REGULA (EK) Nr. 4/2007
(2006. gada 14. decembris),
ar ko groza Regulu (EK) Nr. 2423/2001 (ECB/2001/13) par monetāro finanšu iestāžu nozares konsolidēto bilanci
(ECB/2006/20)
EIROPAS CENTRĀLĀS BANKAS PADOME,
ņemot vērā Padomes 1998. gada 23. novembra Regulu (EK) Nr. 2533/98 par statistiskās informācijas vākšanu, ko veic Eiropas Centrālā banka (1), un jo īpaši tās 5. panta 1. punktu un 6. panta 4. punktu,
tā kā:
(1)
Eiropas Centrālās bankas 2001. gada 22. novembra Regula (EK) Nr. 2423/2001 par monetāro finanšu iestāžu nozares konsolidēto bilanci (ECB/2001/13) (2) prasa monetārajām finanšu iestādēm ziņot ceturkšņa statistikas datus, kas iedalīti pēc valsts un valūtas. Regula (EK) Nr. 2423/2001 (ECB/2001/13) jāgroza, lai ziņošanas prasībās iekļautu datus par Bulgāriju un Rumāniju, kas Eiropas Savienībai pievienosies 2007. gada 1. janvārī.
(2)
Saskaņā ar Regulu (EK) Nr. 2423/2001 (ECB/2001/13) ceturkšņa datu ziņošana ir obligāta par pozīcijām attiecībā uz darījumu partneriem, kas ir rezidenti tādu dalībvalstu teritorijās, kuras ieviesušas euro. Regula (EK) Nr. 2423/2001 (ECB/2001/13) tādēļ jāgroza, lai ņemtu vērā euro ieviešanu Slovēnijā,
IR PIEŅĒMUSI ŠO REGULU.
1. pants
Regulu (EK) Nr. 2423/2001 (ECB/2001/13) groza šādi:
1)
Regulas 4. panta 2. punktā vārdus “ar simbolu #” aizstāj ar vārdiem “ar simbolu “#” vai “*” ”.
2)
Regulas I un V pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Frankfurtē pie Mainas, 2006. gada 14. decembrī

Labels: 12
4
2
19